als_Latn dik_Latn sna_Latn
Njësiti i fundit i marinsave të Shtetve të Bashkuara dhe forcat e fundit ushtarake të Britanisë kanë përfunduar zyrtarisht misionin e tyre në Afganistan, duke e dorëzuar bazën e madhe ushtarake te forcat e sigurisë vendase.
Kampi Leatherneck, që ishte bazë ushtarake amerikane në provincën jugore strategjike Helmand, është transferuar tek ushtria afgane.
Kjo ishte baza më e madhe ushtarake amerikane, që tashmë është nën kontrollin afgan, derisa misioni luftarak i koalicionit ndërkombëtar përfundon më 31 dhjetor.
Kampi i afërt i ushtrisë britanike, Bastion, po ashtu u është dorëzuar forcave afgane.
Megjithë largimin e pjesës më të madhe të pjesëtarëve të ushtrisë amerikane, sipas marrëveshjes së nënshkruar muajin e kaluar, në Afganistan do të mbeten afro 10 mijë ushtarë të Shteteve të Bashkuara, edhe pas vitit 2014.
als_Latn als_Latn als_Latn als_Latn als_Latn